I løbet af de sidste tre år er nationale referencemetadata for konjunkturstatistik blevet udviklet og ajourført ved hjælp af Eurostats standarder for metadata. Der er oprettet mindst én national metadatafil for hver af de vigtige europæiske økonomiske indikator (PEEI) og yderligere filer for andre indikatorer. De fleste indberettende lande færdiggjorde deres metadatafiler for konjunkturstatistikken i 2014, videreudviklede revisions- og korrektionsbegreberne i 2015 og forbedrede nøjagtigheden af deres metadata yderligere i 2016. Nationale referencemetadata fra de indberettende lande offentliggøres også på nettet i bilagene i slutningen af Eurostats metadatafil for konjunkturstatistik.

For at sikre konjunkturstatistikkens relevans for dens brugere og for at forbedre dataenes kvalitet yderligere har Eurostat gennemført en række initiativer, siden den sidste rapport om konjunkturstatistik blev vedtaget i juni 2014.

Konjunkturstatistikkens vigtigste brugere er Den Europæiske Centralbank og de nationale centralbanker, men dataene har også stor betydning for Europa-Kommissionen, de nationale regeringer, forskningsinstitutter samt virksomheder og erhvervssammenslutninger. Det er også vigtigt at bemærke, at konjunkturstatistik leverer vigtigt input til andre statistikområder, f.eks. nationalregnskabet.

Konjunkturstatistikken indeholder otte af de 22 vigtigste europæiske økonomiske indikatorer (PEEI), som er udarbejdet til overvågning af den økonomiske udvikling (konjunkturudviklingen) i Den Europæiske Union og dens medlemsstater og især til at varetage pengepolitikken i euroområdet. Disse indikatorer er: industriproduktion, industriens produktionspriser på hjemmemarkedet, importpriser i industrien, produktion i bygge- og anlægsvirksomhed, volumen i detailhandel, omsætning for tjenesteydelser (undtagen detailhandel), produktionspriser for tjenesteydelser samt byggetilladelser.

I sidste afsnit gives et overblik over den fremtidige udvikling inden for konjunkturstatistik særlig i forbindelse med forslaget til rammeforordningen om integration af erhvervsstatistikker (FRIBS), som Kommissionen vedtog den 6. marts 2017.

Afsnit 2 i denne rapport omhandler anvendelsen af konjunkturstatistik og dens relevans for centrale EU-politikker og forvaltningen af EU's monetære politik. Der gøres også rede for væsentlige forbedringer i konjunkturstatistikken siden sidste rapport fra juni 2014.

Senest den 11. august 2008 og derefter hvert tredje år forelægger Kommissionen en rapport for Europa-Parlamentet og Rådet om de statistikker, der er udarbejdet i medfør af denne forordning, og navnlig om deres relevans og kvalitet og om revision af indikatorer. Rapporten skal ligeledes indeholde specifikke oplysninger om omkostningerne ved det statistiske system og de byrder, erhvervslivet pålægges som følge af denne forordning, sammenholdt med de fordele, den giver. Den skal endvidere indeholde oplysninger om bedste praksis med hensyn til at mindske erhvervslivets byrder og om metoder hertil samt til reduktion af omkostninger.

Europæisk konjunkturstatistik indeholder et omfattende sæt indikatorer som f.eks. produktion, omsætning, produktionspriser (kaldes ofte for producentpriser), antal beskæftigede, præsterede arbejdstimer, bruttolønninger mv. på fire vigtige økonomiske områder: industri, bygge- og anlægsvirksomhed, detailhandel og tjenesteydelser (undtagen finansielle og offentlige tjenesteydelser). Tabel 1 giver et overblik over konjunkturindikatorer.

I marts 2016 blev der indført en ny sæsonkorrektionssoftware for europæisk konjunkturstatistik. Fra og med referenceåret 2016 anvendes den nye software JDemetra+. Med denne ændring følger konjunkturstatistik Eurostats og ECB's henstillinger vedrørende sæson- og kalenderkorrektion af officielle statistikker i EU. Den nye software forbedrer kvaliteten og gennemsigtigheden af kalender- og sæsonkorrektionen i konjunkturstatistikken. Overgangen til den nye sæsonkorrektionssoftware har ikke medført ændringer i de aggregerede tidsserier, deres fortolkning eller anvendelse. De tidligere specifikationer for sæsonkorrektion anvendes også i JDemetra+. Dette sikrer en stabil sæsonkorrektion og minimerer revisionerne.

3.Indikatorernes dækningsområde og overholdelse af forordningen om konjunkturstatistik

Eurostat overvåger medlemsstaternes overholdelse af forordningen om konjunkturstatistik for så vidt angår aktualitet og fuldstændighed. På grundlag af de forskellige kvalitetsaspekter, der er beskrevet i adfærdskodeksen for europæiske statistikker, beregnes to gange om året den samlede overholdelse for alle indikatorer for hvert land. Almindeligvis viser resultaterne af overvågningen, at der er en høj grad af overholdelse af forordningen. Pr. 1. april 2016 var gennemsnittet for EU-28 9,5 (ud af 10), og et stort flertal af medlemsstaterne overholder forordningen fuldt ud.

3.1.Nøjagtighed, pålidelighed, kohærens og sammenlignelighed

Med Kommissionens forordning (EF) nr. 1503/2006 blev der indført fælles definitioner for konjunkturstatistikken for at sikre dataenes kohærens og sammenlignelighed. Eurostat og de nationale statistiske kontorer samarbejder tæt om at fastholde og forbedre konjunkturindikatorernes store nøjagtighed, pålidelighed og kohærens. De ved forordningen om konjunkturstatistik fastlagte metodologiske rammer forbedres løbende gennem høringer af tekniske eksperter og særlige tematiske taskforcer.

Trods ensartede definitioner behøver metoder til udarbejdelse af statistiske data ikke at være identiske i alle medlemsstater. I overensstemmelse med nærhedsprincippet og for at tage højde for nationale forskelle, f.eks. med hensyn til størrelse, økonomisk struktur og tilgængeligheden af administrative data, kan medlemsstaterne ifølge forordningen om konjunkturstatistik frit vælge de mest effektive metoder til indsamling og bearbejdning af data.

Eurostat samarbejder også med andre internationale organisationer, især OECD, om at øge sammenligneligheden af data og metoder uden for Den Europæiske Union.

3.2.Aktualitet og punktlighed

Konjunkturstatistikken er blandt de officielle data, der først giver en indikation af den seneste økonomiske udvikling. I forordningen om konjunkturstatistik er der fastsat meget korte frister for indberetning af nationale data til Eurostat. Tabel 2 viser de nuværende frister for indberetning af data til Eurostat (tredje kolonne) og de måldatoer, som er fastsat i Det Økonomiske og Finansielle Udvalgs (EFC) nyeste situationsrapport om oplysningskrav i forbindelse med ØMU'en. Den sidste kolonne viser de aktuelle frister for offentliggørelse (f.eks. via særlige pressemeddelelser og almindelige offentliggørelser på nettet).

Generelt kan konjunkturstatistikkens aktualitet betragtes som særdeles god. Forsinkelser indtræffer kun, hvis det fastsatte leveringstidspunkt falder på en weekend eller en helligdag.

Brugerne informeres i god tid om datoerne for offentliggørelse af pressemeddelelser ved hjælp af kalenderen på Eurostats websted. I de seneste år er alle datoer i kalenderen overholdt.

Tabel 2: Aktualitet – målt som dage mellem udløbet af referenceperioden og den fastsatte leveringsfrist, forordningen om konjunkturstatistik, Det Økonomiske og Finansielle Udvalgs mål samt faktisk offentliggørelse af aggregaterne for euroområdet (november 2016)

Indikator Frekvens Frister iht. forordningen om konjunkturstatistik a) EFC's målfrister for 2016 b) Offentliggørelse af totaler for euroområdet c) Industriproduktion Månedlig 40 40 42 Industriens produktionspriser på hjemmemarkedet Månedlig 35 35 33 Industriens importpriser Månedlig 45 45 40 Produktion i bygge- og anlægsvirksomhed Månedlig 45 45 49 Byggetilladelser Kvartalsvis 90 90 91 Omsætning inden for detailhandel Månedlig 30 30 34 Omsætning inden for (andre) tjenesteydelser Kvartalsvis 60 60 63 Produktionspriser for tjenesteydelser Kvartalsvis 90 90 91

a) Tidsfrister for indberetning af data til Eurostat i henhold til forordningen om konjunkturstatistik. For mindre lande kan fristerne være længere.

b) Målfrister fastsat i Det Økonomiske og Finansielle Udvalgs (EFC) situationsrapport for 2016 om oplysningskrav i forbindelse med ØMU'en.

c) Antal dage mellem udløbet af referenceperioden og offentliggørelsen (f.eks. pressemeddelelse, offentliggørelse af data).

3.3.Revisioner af konjunkturindikatorer

Resultater vedrørende konjunkturindikatorer skal i en vis udstrækning være baseret på foreløbige, estimerede og ufuldstændige data. Efter den første offentliggørelse af data bliver undersøgelsesresultaterne revideret, når sent modtagne data er blevet inkorporeret. Der kan også være mange andre begrundelser for revision af data, f.eks. sæsonkorrektion, benchmarking, nye og/eller bedre datakilder og korrektion af fejl eller metodologiske ændringer. Omfanget af revisionerne er almindeligvis ret begrænset, især på det aggregerede EU-niveau og for euroområdet.

For at vurdere kvaliteten af de første resultater af de fire konjunkturindikatorer, som offentliggøres på månedsbasis i en pressemeddelelse, blev der foretaget en analyse af ændringerne mellem første og anden offentliggørelse af de månedlige vækstrater for 2014-2016.